นายกรัฐมนตรี ชื่นชมและแสดงความยินดีกับนายสมเกียรติ จันทรา สร้างประวัติศาสตร์คว้าชัยชนะโมโตจีพี รุ่นโมโตทู
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แสดงความยินดีกับนายสมเกียรติ จันทรา หรือ “คิงคองก้อง” ที่คว้าชัยชนะในการแข่งขันจักรยานยนต์ทางเรียบชิงแชมป์โลก โมโตจีพี รุ่นโมโตทู ฤดูกาล 2022 สนามที่ 2 รายการอินโดนีเซียน กรังด์ปรีซ์ สร้างประวัติศาสตร์คว้าชัยชนะและได้ยืนบนโพเดียมสูงสุดในการแข่งขันระดับเวิลด์กรังด์ปรีซ์ และถือเป็นนักกีฬาจากภูมิภาคเอเชียตะวันออกเฉียงใต้คนแรกที่คว้าแชมป์ในรุ่นโมโตทู สร้างความภาคภูมิใจให้กับคนไทยทั้งประเทศ ผลฟุตบอลอุ่นเครื่อง “ดูไบ คัพ 2022” ทีมชาติไทยอายุไม่เกิน 23 ปีพ่ายทีมชาติ กาตาร์ 0-1 นัดต่อไป ทีมชาติไทย พบ ทีมชาติจีน วันที่ 26 มีนาคม 2565“สิงโตน้ำเงินคราม”เชลซี หลังประสบปัญหากรณีจากเจ้าของสโมสร โรมัน อับราโมวิช ถูกรัฐบาลสหราชอาณาจักรคว่ำบาตร เนื่องจากส่วนเกี่ยวข้องกับ วลาดิมีร์ ปูติน ประธานาธิบดีรัสเซีย ที่สั่งกองกำลังทหารทำสงครามใส่ยูเครน ล่าสุดรัฐบาลสหราชอาณาจักร เปลี่ยนแปลงเงื่อนไขดังกล่าว ทำให้เชลซีจะกลับมาขายบัตรได้ในบางแมตช์ แต่รายได้จะถูกส่งไปให้พรีเมียร์ลีก เพื่อดำเนินการส่งต่อให้ฝ่ายจัดการแข่งขัน การแข่งขันกีฬาคนพิการชิงแชมป์โลก “ดูไบ 2022 เวิลด์ พารา แอธเลติก กรังด์ปรีซ์ และฟาสซา อินเตอร์เนชั่นแนล พารา แอธเลติก แชมเปี้ยนชิพส์” ครั้งที่ 13 ที่สหรัฐอาหรับเอมิเรตส์ วันที่ 21-25 มีนาคม 2565 วีลแชร์เรซซิ่ง 100 เมตรชาย คลาส T53 พงศกร แปยอ คว้าเหรียญทองที่ 2 ต่อจากระยะ 800 เมตร บวกอีกทองแดงจาก โสภา อินทเสน 15.61 วินาทีทุ่มน้ำหนักชาย คลาส F 11/20 บุญกอง เสน่ห์พูด ทำสถิติ 13.25 เมตร คว้าเหรียญทอง และ ภาคภูมิ รอดเขียว ได้ทองแดง สถิติ 11.40 เมตรกีฬาแห่งชาติ ศรีสะเกษเกมส์ ชิงชัยก่อนวันสุดท้าย 24 เหรียญทอง ฟุตบอลชายสุรินทร์ ชิงชนะเลิศกับ ขอนแก่น ที่มหาวิทยาลัยกีฬาแห่งชาติ เวลา 16.30น. และทีมหญิงสาวขอนแก่น ชิงกับ ชลบุรี ที่มหาวิทยาลัยราชภัฎศรีสะเกษ 15.00น.แอชลี่ห์ บาร์ตี้ นักเทนนิสมือ 1 ของโลก ชาวออสเตรเลีย วัย 25 ปี ประกาศเลิกเล่นเทนนิสอาชีพ ผ่านวิดีโอบนอินสตาแกรมส่วนตัว หลังเพิ่งคว้าแชมป์แกรนด์สแลม ออสเตรเลียน โอเพ่น ในบ้านเกิด เมื่อต้นปีที่ผ่าน พร้อมขอบคุณทุกๆ คนที่สนับสนุนมาตลอด แต่ว่าตอนนี้ไม่มีแรงขับเคลื่อนทั้งสภาพจิตใจ และสิ่งที่ท้าทายตัวเองในระดับสูงอีกต่อไป จากนี้คงจะไปไล่ล่าตามความฝันอื่นๆ ต่อไปบาร์ตี้ คว้าแชมป์ประเภทเดี่ยวของ ดับเบิลยูทีเอ ทั้งหมด 15 รายการ ประเภทคู่ 12 รายการ และครองตำแหน่งมือ 1 ของโลก เป็นติดต่อกันถึง 114 สัปดาห์